
ΑΠΟΦΑΣΕΙ Σ 

Αριθ. 125378 (1) 

Χρηματοδότηση ενεργειών ενημέρωσης και προώθησης 
για τα γεωργικά προϊόντα στην εσωτερική αγορά 
(Ε.Ε.) και στις τρίτες χώρες στα πλαίσια των Καν. 
94/2002 και 2879/2000 της Επιτροπής αντίστοιχα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ & ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «περί οργα- 
νώσεωντων διοικητικών Υπηρεσιών για την εφαρμογή της 
Συνθήκης προσχωρήσεως της Ελλάδος εις τας Ευρωπαϊ¬ 
κός κοινότητας και ρυθμίσεως συναφών θεσμικών και ορ¬ 
γανωτικών θεμάτων» (Α' 280). 

β) Του άρθρου 1 παρ. 1, 2, 3 του Ν. 1338/1983 «Εφαρ¬ 
μογή του κοινοτικού δικαίου» (Α' 34) όπως τροποποιήθη¬ 
κε με το άρθρο 6 του Ν 1440/1984 «Συμμετοχή της Ελλά¬ 
δος στο κεφάλαιο, στα αποθεματικά και στις προβλέψεις 
της Ευρωπαϊκής Κοινότητας Άνθρακος και Χάλυβος και 
του οργανισμού Εφοδιασμού ΕΥΡΑΤΟΜ» (Α' 70) και του 
άρθρου 65 του Ν. 1892/1990 (Α'101). 

γ) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27 του Ν. 2081/1992 ρύθμιση του θεσμού των επι¬ 
μελητηρίων τροποποίησης διατάξεων του Ν. 1712/1987 


για τον εκσυγχρονισμό των επαγγελματικών οργανώσε¬ 
ων των εμπόρων, βιοτεχνών και λοιπών επαγγελματιών 
και άλλες διατάξεις (ΑΊ54) καιτροποποιήθηκεαπότο άρ¬ 
θρο 1 παρ. 2α του Ν. 2469/1997 περιορισμός και βελτίω¬ 
ση της αποτελεσματικότητας των κρατικών δαπανών και 
άλλες διατάξεις (Α' 38). 

δ) Του Ν.Δ. 131/74 «περί παροχής οικονομικών ενισχύσε¬ 
ων στη γεωργική, κτηνοτροφική, δασική και αλιευτική παρα¬ 
γωγή» (Α' 320), όπως τροποποιήθηκε με τους Ν. 1409/1983 
(Α' 199), 2538/1997 (Α'242) και2512/1997 (Α' 138). 

ε) Του άρθρου 39 παρ 10 του Ν. 2065/1992 «Περί έγκρι¬ 
σης οικονομικών ενισχύσεων από τουε Υπουργούς Οικο¬ 
νομικών και Γεωργίας». 

2. Τους Κανονισμούς 

α) (ΕΚ) 94/2002 της Επιτροπής για την θέσπιση λεπτο¬ 
μερών κανόνων εφαρμογής του καν. (ΕΚ) 2826/2000 του 
Συμβουλίου «σχετικά με ενέργειες ενημέρωσης και προ¬ 
ώθησης των γεωργικών προϊόντων στην εσωτερική αγο¬ 
ρά», όπως αυτός ισχύει κάθε φορά. 

β) (ΕΚ) 2879/2000 της Επιτροπής για την θέσπιση λε¬ 
πτομερών κανόνων εφαρμογής του καν. (ΕΚ) 2702/1999 
του Συμβουλίου «σχετικά με ενέργειες ενημέρωσης και 
προώθησης γεωργικών προϊόντων στις τρίτες χώρες», 
όπως αυτός ισχύει κάθε φορά. 

3. Την 1065956/863/Α0006/15.7.2003 Κοινή Απόφαση 
Πρωθυπουργού και Υπουργού Οικονομίας και Οικονομι¬ 
κών «Καθορισμός αρμοδιοτήτων στους Υφυπουργούς Οι¬ 
κονομίας και Οικονομικών « (ΦΕΚ 985Β /16.7.2003). 

4. Το γεγονός ότι από την παρούσα προκαλείται δαπά¬ 
νη για τον κρατικό προϋπολογισμό από το Πρόγραμμα 
Δημοσίων Επενδύσεων, αποφασίζουμε: 

Για την εφαρμογή της χρηματοδότησης ενεργειών ενη¬ 
μέρωσης και προώθησης των γεωργικών προϊόντων στην 
εσωτερική αγορά (χώρες της Ε.Ε.) και στις τρίτες χώρες: 

α) με τον όρο «πρόγραμμα» νοείται ένα σύνολο συνεκτι¬ 
κών ενεργειών επαρκούς εμβέλειας για τη συμβολή στην 
αύξηση της ενημέρωσης όσο αφορά τα σχετικά προϊόντα 
καθώς και τη διάθεσή τους. 

β) οι παραπάνω αναφερόμενες ενέργειες δεν πρέπει να 
αφορούν εμπορικά σήματα ούτε να παρακινούν στην κα¬ 
τανάλωση ενός προϊόντος λόγω της συγκεκριμένης του 
καταγωγής. 

γ) το μήνυμα προώθησης ή και ενημέρωσης που διαβι¬ 
βάζεται στους καταναλωτές και στους άλλους στόχους 

πρέπει να βασίζεται στις εγγενείς ιδιότητες του σχετικού 
προϊόντος ή και στα χαρακτηριστικά του 
δ) οποιαδήποτε αναφορά στην καταγωγή των προϊό¬ 
ντων πρέπει να είναι επικουρική σε σχέση με το βασικό μή¬ 
νυμα της εκστρατείας. Ωστόσο η ένδειξη της καταγωγής 
ενός προϊόντος μπορεί να αναφέρεται στο πλαίσιο μιας 
ενέργειας στη περίπτωση που πρόκειται για ονομασία 
που έχει δοθεί βάση της κοινοτικής νομοθεσίας (π.χ. 
ΠΟΠ, ΠΓΕ) ή για στοιχείο που συνδέεται με τα πρότυπα 
προϊόντα που απαιτούνται για την ανάδειξη των ενεργει¬ 
ών προώθησης και ενημέρωσης. 

ΚΕΦΑΛΑΙΟ ΠΡΩΤΟ 

ΧΡΗΜΑΤΟΔΟΤΗΣΗ ΕΝΕΡΓΕΙΩΝ ΕΝΗΜΕΡΩΣΗΣ Η ΚΑΙ 
ΠΡΟΩΘΗΣΗΣ ΓΕΩΡΓΙΚΩΝ ΠΡΟΪΟΝΤΩΝ ΣΤΗΝ ΕΣΩΤΕ¬ 
ΡΙΚΗ ΑΓΟΡΑ 

Άρθρο 1 

Η Ελλάδα μπορεί να συγχρηματοδοτεί μαζί με την Ε.Ε. 
τις δράσεις ενημέρωσης και προώθησης των γεωργικών 
προϊόντων και του τρόπου παραγωγής τους καθώς και 
των προϊόντων διατροφής, οι οποίες πραγματοποιούνται 
στην εσωτερική αγορά της Ε.Ε. 

Ο κατάλογος των θεμάτων για τα οποία δύναται να 
πραγματοποιηθούν ενέργειες ενημέρωσης ή και προώ¬ 
θησης και ο κατάλογος των προϊόντων που μπορούν να 
αποτελόσουν αντικείμενο των ενεργειών αναφέρονται 
στο Παράρτημα I του Καν. (ΕΚ) 94/2002 όπως αυτός ισχύ¬ 
ει κάθε φορά. 

Άρθρο 2 

Οι δράσεις που αναφέρονται στο άρθρο 1 της παρού¬ 
σας είναι οι εξής: 

α) δράσεις δημοσίων σχέσεων προώθησης και διαφήμι¬ 
σης, ιδίως για να υπογραμμισθούν τα εγγενή χαρακτηρι¬ 
στικά και τα πλεονεκτήματα των κοινοτικών προϊόντων, 
όσον αφορά κυρίως την ποιότητα, την υγιεινή, τη διατρο¬ 
φική ασφάλεια, τις μεθόδους ειδικής παραγωγής, τη θρε¬ 
πτική αξία, την επισήμανση, την καλή διαβίωση των ζώων 
και το σεβασμό του περιβάλλοντος, 
β) συμμετοχή σε εκδηλώσεις, εμποροπανήγυρεις και 
εκθέσεις εθνικής ή ευρωπαϊκής σημασίας, κυρίως με την 
δημιουργία εκθεσιακών περιπτέρων που έχουν σκοπό να 
αναδείξουν την εικόνα των κοινοτικών προϊόντων, 
γ) δράσεις ενημέρωσης κυρίως για τα κοινοτικά συστή¬ 
ματα των προστατευομένων ονομασιών παραγωγής 
(ΠΟΠ), των προστατευομένων γεωγραφικών ενδείξεων 
(ΠΓΕ), των εγγυη μένων παραδοσιακών προϊόντων (Ε Π Π), 
της βιολογικής παραγωγής και της επισήμανσης καθώς 
και των γραφικών συμβόλων που προβλέπονται στις ρυθ¬ 
μίσεις, ιδίως για τις άκρως απομακρυσμένες περιφέρειες, 
δ) δράσεις ενημέρωσης για το κοινοτικό σύστημα των 
οίνων ποιότητας που παράγονται σε καθορισμένες πε¬ 
ριοχές (ΟΠΑΠ), των οίνων με γεωγραφική ένδειξη και των 
αλκοολούχων ποτών με γεωγραφική ένδειξη ή προστα- 
τευόμενη παραδοσιακή ένδειξη, 
ε) μελέτες αξιολόγησης των αποτελεσμάτων των δρά¬ 
σεων προώθησης και ενημέρωσης. 

Άρθρο 3 

Οι τομείς ή τα προϊόντα τα οποία μπορούν να αποτε¬ 
λούν αντικείμενο των παραπάνω δράσεων καθορίζονται 
μετά εξής κριτήρια: 


α) σκοπιμότητα της ανάδειξης της ποιότητας, του ιδιαι¬ 
τέρου χαρακτήρος, των συγκεκριμένων μεθόδων παρα¬ 
γωγής, της θρεπτικής αξίας, της υγιεινής, της διατροφι¬ 
κής ασφάλειας, της καλής διαβίωσης των ζώων, ή του σε¬ 
βασμού του περιβάλλοντος των εν λόγω προϊόντων, με 
θεματικές διαφημιστικές εκστρατείες ή εκστρατείες που 
απευθύνονται σε ειδικό κοινό, 
β) εφαρμογή ενός συστήματος επισήμανσης που θα 
ενημερώνει τους καταναλωτές και συστημάτων ανιχνευ- 
σιμότητας και ελέγχου των προϊόντων, 
γ) ανάγκη αντιμετώπισης ειδικών ή συγκυριακών προ¬ 
βλημάτων σε ένα συγκεκριμένο τομέα, 
δ) σκοπιμότητα ενημέρωσης για τη σημασία των κοινο¬ 
τικών συστημάτων ΠΟΠ / ΠΓΕ / ΕΠΠ και των βιολογικών 
προϊόντων, 

ε) σκοπιμότητα ενημέρωσης για τη σημασία του κοινο¬ 
τικού συστήματος ΟΠΑΠ,των οίνων με γεωγραφική έν¬ 
δειξη και των αλκοολούχων ποτών με γεωγραφική ένδει¬ 
ξη ή προστατευόμενη παραδοσιακή ένδειξη. 

Άρθρο 4 

1. Για την υλοποίηση των δράσεων αυτών αντιπροσω¬ 
πευτικές επαγγελματικές ή και διεπαγγελματικές οργανώ¬ 
σεις των συγκεκριμένων τομέων θεσπίζουν, σε συνεργα¬ 
σία με οργανισμό εκτέλεσης που επιλέγεται με διαγωνι¬ 
σμό σύμφωνα με τις δέουσες διαδικασίες, προγράμματα 
προώθησης και ενημέρωσης ελάχιστης διάρκειας 12 μη¬ 
νών και μέγιστης διάρκειας 36 μηνών. Τα προγράμματα 
αυτά μπορούν να καλύπτουν τη χώρα μας ή και άλλα κρά¬ 
τη μέλη τα οποία καταρτίζουν συγγραφές υποχρεώσεων 
που καθορίζουν τα κριτήρια αξιολόγησης των προγραμ¬ 
μάτων. Τα προγράμματα μπορούν να προέρχονται από ευ¬ 
ρωπαϊκές οργανώσεις ή οργανώσεις της χώρας μας ή πε¬ 
ρισσότερα κράτη μέλη. Τα προγράμματα που καλύπτουν 
περισσότερα κράτη μέλη έχουν προτεραιότητα. 

2. Τα προγράμματα αυτά υποβάλλονται στο Υπουργείο 
Γεωργίας, Δ/νση Γεωργικών Εφαρμογών, η οποία προ¬ 
βαίνει στην εξέταση της σκοπιμότητας των προγραμμά¬ 
των καθώς και της συμφωνίας των προτεινομένων προ¬ 
γραμμάτων και οργανισμών εκτέλεσης με τις διατάξεις 
του κανονισμού για την εσωτερική αγορά καθώς και με τις 
κατευθυντήριες γραμμές(σύμφωνα με το αρθρ. 5 του 
Καν. 2826/2000) και τις αντίστοιχες συγγραφές υποχρε¬ 
ώσεων. Εξακριβώνει τη σχέση ποιότητας/τιμής των εν λό¬ 
γω προγραμμάτων. Μετά από τον έλεγχο αυτό καθορίζει, 
εντός του ορίου των διαθεσίμων ποσών, τον προσωρινό 
κατάλογο των προγραμμάτων και των οργανισμών που 
επιλέγονται και δεσμεύεται ως κράτος να συμμετάσχει 
στη χρηματοδότηση των προγραμμάτων. 

3. Στη συνέχεια κοινοποιεί στην Επιτροπή τον προσωρι¬ 
νό κατάλογο των επιλεγέντων προγραμμάτων και οργανι¬ 
σμών καθώς και αντίγραφο των προγραμμάτων αυτών. 

Άρθρο 5 

1. Για την εκτέλεση των ενεργειών που αποτελούν μέ¬ 
ρος προγραμμάτων που αναφέρονται στο άρθρο 2 της 
παρούσας, η Δ/νση Γεωργικών Εφαρμογών δέχεται, κα¬ 
τόπιν πρόσκλησης για υποβολή προτάσεων, πριν από τις 
31 Ιανουάριου και 31 Ιουλίου (δύο φορές το χρόνο) προ¬ 
γράμματα από επαγγελματικές ή διεπαγγελματικές ορ¬ 
γανώσεις της Ε.Ε., αντιπροσωπευτικές του υπόψη τομέα 
ή των υπόψη τομέων. Τ α προγράμματα αυτά πρέπει να εί¬ 
ναι σύμφωνα με τις κατευθυντήριες γραμμές που αναφέ- 

ρονται στο Παράρτημα III του Καν. (ΕΚ) 94/2002 όπως αυ¬ 
τός ισχύει κάθε φορά και με τη συγγραφή υποχρεώσεων 
που περιλαμβάνει τα κριτήρια αποκλεισμού, επιλογής και 
ανάθεσης, η οποία έχει διανεμηθεί για το σκοπό αυτό. 

2. Η Διεύθυνση Γεωργικών Εφαρμογών, λαμβάνει τα 
απαιτούμενα μέτρα για την επιβολή της τήρησης των δια¬ 
τάξεων της οδηγίας 92/50/ΕΟΚ. 

3. Στην περίπτωση που προβλέπεται πρόγραμμα προώ¬ 
θησης το οποίο ενδιαφέρει περισσότερα του ενός κράτη 
μέλη, τα εν λόγω κράτη μέλη συνεννοούνται μεταξύ τους 
για την από κοινού κατάρτιση συγγραφών υποχρεώσεων 
και διακηρύξεων για την υποβολή προτάσεων συμβατών 
μεταξύ τους, επιλέγουν προγράμματα και αναλαμβάνουν 
να συμμετάσχουν στη χρηματοδότησή τους. 

4. Οι επαγγελματικές ή διεπαγγελματικές οργανώσεις 
της παραγράφου 1 καταρτίζουν προγράμματα σε συνερ¬ 
γασία με Οργανισμούς Εκτέλεσης που έχουν επιλεγεί με 
διαγωνισμό υπό τον έλεγχο του κράτους. 

Άρθρο 6 

1. Κάθε έτος, το αργότερο έως τις 31 Μαρτίου και 30 Σε¬ 
πτεμβρίου (δύο φορές το χρόνο), η Δ/νση Γεωργικών 
Εφαρμογών διαβιβάζει στην Επιτροπή τον κατάλογο των 
προγραμμάτων καιτων οργανισμών εκτέλεσης που έχουν 
επιλεγεί καθώς και αντίγραφο των εν λόγω προγραμμά¬ 
των. Στην περίπτωση που τα προγράμματα ενδιαφέρουν 
περισσότερα του ενός κράτη μέλη, η ανακοίνωση αυτή 
πραγματοποιείται με κοινή συμφωνία των συγκεκριμένων 
κρατών μελών. 

2. Στην περίπτωση που η Επιτροπή διαπιστώσει ότι κά¬ 
ποιο πρόγραμμα δεν είναι σύμφωνο με την κοινοτική νο¬ 
μοθεσία ή τις κατευθυντήριες γραμμές, ενημερώνει 
εντός 60 εργάσιμων ημερών από την παραλαβή του προ¬ 
σωρινού καταλόγου τα ενδιαφερόμενο κράτη μέλη για τη 
μη επιλεξιμότητα ολοκλήρου του εν λόγω προγράμματος 
ή τμήματός του. 

3. Υπεύθυνοι για την ορθή εκτέλεση του επιλεγέντος 
προγράμματος είναι η προτείνουσα επαγγελματική ή διε- 
παγγελματική οργάνωση. 

Άρθρο 7 

1. Η συγχρηματοδοτική συμμετοχή της Κοινότητας στις 
προαναφερόμενες ενέργειες καθορίζεται ως εξής: 

α) 50% των πραγματικών δαπανών εκτέλεσης των ενερ¬ 
γειών, για τα προγράμματα διάρκειας ενός έτους 1 

β) 60% των πραγματικών δαπανών εκτέλεσης των ενερ¬ 
γειών για το πρώτο έτος και 40% για το δεύτερο έτος, για 
τα προγράμματα διάρκειας δύο ετών, χωρίς η συνολική 
χρηματοδοτική συμμετοχή της Κοινότητας να υπερβαίνει 
το 50% του συνόλου των δαπανών 

γ) 60% των πραγματικών δαπανών εκτέλεσης των ενερ¬ 
γειών του πρώτου έτους, 50% του δεύτερου έτους και 
40% του τρίτου έτους, για τα προγράμματα διάρκειας 
τριών ετών, χωρίς ωστόσο να υπερβαίνει η συνολική χρη¬ 
ματοδοτική συμμετοχή της Κοινότητας το 50% του συνό¬ 
λου των δαπανών. 

Η εν λόγω χρηματοδοτική συμμετοχή (κοινοτική) κατα¬ 
βάλλεται στη χώρα μας. 

2. Η χρηματοδοτική συμμετοχή της Ελλάδας (εθνική) 
στις ενέργειες που προβλέπονται στο άρθρο 9 παράγρα¬ 
φος 2 του κανονισμού (ΕΚ) 2826/2000 είναι ίση με το 20% 
της πραγματικής τους δαπάνης. Στην περίπτωση κατά 
την οποία στη χρηματοδότηση συμμετέχουν περισσότε- 


ρατου ενός κράτη μέλη, το μερίδιότους καθορίζεται ανά¬ 
λογα με τη χρηματοδοτική συμμετοχή της προτείνουσας 
οργάνωσης που βρίσκεται στο έδαφος τους. 

ΚΕΦΑΆΑΙΟ ΔΕΥΤΕΡΟ 

ΧΡΗΜΑΤΟΔΟΤΗΣΗ ΕΝΕΡΓΕΙΩΝ ΕΝΗΜΕΡΩΣΗΣ Η ΚΑΙ 
ΠΡΟΩΘΗΣΗΣ ΓΕΩΡΓΙΚΩΝ ΠΡΟ ΟΝΤΩΝ ΣΤΙΣ ΤΡΙΤΕΣ 
ΧΩΡΕΣ 

Άρθρο 8 

Η Ελλάδα δύναται να συγχρηματοδοτεί μαζί με την Ε.Ε. 
ενέργειες ενημέρωσης και προώθησης για τα γεωργικά 
προϊόντα και τα προϊόντα διατροφής σε τρίτες χώρες. Ο 
κατάλογος των προϊόντων καιτων αγορώντωντρίτωνχω- 
ρών αναφέρονται στο Παράρτημα του Καν. (ΕΚ) 2879/ 
2000 όπως αυτός ισχύει κάθε φορά. 

Άρθρο 9 

Οι ενέργειες που αναφέρονται στο άρθρο 8 της παρού¬ 
σας είναι οι ακόλουθες: 

α) ενέργειες δημοσίων σχέσεων, προώθησης και δια¬ 
φήμισης, ιδίως για να δοθεί έμφαση στα πλεονεκτήματα 
που παρουσιάζουν κοινοτικά προϊόντα, κυρίως από άπο¬ 
ψη ποιότητας, υγιεινής, ασφάλειας των τροφίμων, θρε¬ 
πτικής αξίας, επισήμανσης, συνθηκών διαβίωσης των ζώ¬ 
ων και προστασίας του περιβάλλοντος, 
β) συμμετοχή σε εκδηλώσεις, εμποροπανηγύρεις και 
εκθέσεις με διεθνή απήχηση, ιδίως με τη δημιουργία πε¬ 
ριπτέρων της Κοινότητας, 

γ) ενέργειες ενημέρωσης ιδίως για το κοινοτικό σύστη¬ 
μα τωνπροστατευομένων ονομασιών παραγωγής (ΠΟΠ), 
των προστατευομένων γεωγραφικών ενδείξεων (ΠΓΕ), 
των εγγυημένων παραδοσιακών προϊόντων (ΕΠΠ) καθώς 
και της παραγωγής με βιολογικές μεθόδους, 
δ) ενέργειες ενημέρωσης σχετικά με το κοινοτικό σύ¬ 
στημα των οίνων ποιότητας που παράγονται εντός καθο¬ 
ρισμένης περιοχής (ΟΠΑΠ), των επιτραπέζιων οίνων και 
των οινοπνευματωδών ποτών με γεωγραφική ένδειξη, 
ε) έρευνες νέων αγορών, αναγκαίες για τη διεύρυνση 
των εμπορικών διεξόδων, 
στ) εμπορικές αποστολές υψηλού επιπέδου, 
ζ) μελέτες αξιολόγησης των αποτελεσμάτων των ενερ¬ 
γειών προώθησης και ενημέρωσης. 

Άρθρο 10 

Τα προϊόντα που δύνανται να αποτελέσουν αντικείμενο 
των ενεργειών που αναφέρονται στο άρθρο 9 της παρού¬ 
σας είναι ιδίως τα ακόλουθα: 

α) προϊόντα που προορίζονται για άμεση κατανάλωση ή 
για μεταποίηση, για τα οποία υπάρχουν δυνατότητες εξα¬ 
γωγής ή δυνατότητες νέων εμπορικών διεξόδων στις τρί¬ 
τες χώρες, ιδίως χωρίς τη χορήγηση επιστροφών, 
β) παραδοσιακά προϊόντα ή προϊόντα ποιότητας με 
υψηλή προστιθέμενη αξία. 

Άρθρο 11 

1. Για την υλοποίηση των ενεργειών αυτών αντιπροσω¬ 
πευτικές επαγγελματικές ή και διεπαγγελματικές οργα¬ 
νώσεις των συγκεκριμένων τομέων καταρτίζουν προ¬ 
γράμματα προώθησης και ενημέρωσης ελάχιστης διάρ¬ 
κειας 12 μηνών και μέγιστης διάρκειας 36 μηνών και 
προτείνουντον οργανισμό που μπορεί να επιφορτιστεί με 
την εκτέλεση των προγραμμάτων. Τα προγράμματα αυτά 

μπορούν να καλύπτουν τη χώρα μας ή και άλλα κράτη μέ¬ 
λη τα οποία καταρτίζουν συγγραφές υποχρεώσεων που 
καθορίζουν τα κριτήρια αξιολόγησης των προγραμμά¬ 
των. Τα προγράμματα μπορούν να προέρχονται από ευ¬ 
ρωπαϊκές οργανώσεις ή οργανώσεις της χώρας μας ή πε¬ 
ρισσότερα κράτη μέλη. Τα προγράμματα που καλύπτουν 
περισσότερα κράτη μέλη έχουν προτεραιότητα. 

2. Τα προγράμματα αυτά υποβάλλονται στο Υπουργείο 
Γεωργίας, Δ/νση Γεωργικών Εφαρμογών, η οποία προ¬ 
βαίνει στην εξέταση της σκοπιμότητας των προγραμμά¬ 
των καθώς και της συμφωνίας των προτεινομένων προ¬ 
γραμμάτων και οργανισμών εκτέλεσης με τις διατάξεις 
της κοινοτικής νομοθεσίας καθώς και με τις αντίστοιχες 
συγγραφές υποχρεώσεων τους. Ελέγχει τη σχέση ποιό¬ 
τητας/τιμής των εν λόγω προγραμμάτων. Ειδικότερα, 
εξετάζει τα προγράμματα που αναφέρονται παραπάνω 
με βάση κυρίως τα ακόλουθα κριτήρια: 

- συνάφεια των προτεινόμενων στρατηγικών με τους 
καθορισμένους στόχους, 

- ποιότητα των προτεινόμενων ενεργειών, 

- προβλεπόμενο αποτέλεσμα της εκτέλεσής τους όσον 
αφορά την εξέλιξη της ζήτησης των σχετικών προϊόντων, 

- εχέγγυα αποτελεσματικότητας και αντιπροσωπευτι- 
κότητας των οργανώσεων που προτείνουν, 

- τεχνικές ικανότητες και εχέγγυα αποτελεσματικότη¬ 
τας του προτεινόμενου Οργανισμού Εκτέλεσης. 

Μετά από τον έλεγχο αυτό καθορίζει, εντός του ορίου 
των διαθεσίμων ποσών, τον προσωρινό κατάλογο των 
προγραμμάτων και των οργανισμών που επιλέγονται και 
δεσμεύεται ως κράτος να συμμετάσχει στη χρηματοδό¬ 
τηση των προγραμμάτων. 

3. Στη συνέχεια κοινοποιεί στην Επιτροπή τον προσωρι¬ 
νό κατάλογο των επιλεγέντων προγραμμάτων και οργανι¬ 
σμών καθώς και αντίγραφο των προγραμμάτων αυτών. 

Άρθρο 12 

1. Για την εκτέλεση ενεργειών που αποτελούν μέρος 
προγραμμάτων που αναφέρονται στο άρθρο 9 της πα¬ 
ρούσας, η Δ/νση Γεωργικών Εφαρμογών προβαίνει σε δη¬ 
μόσια πρόσκληση, δύο φορές το χρόνο 30 Απριλίου και 31 
Οκτωβρίου, για υποβολή προτάσεων για προγράμματα 
από επαγγελματικές ή διεπαγγελματικές οργανώσεις της 
Ε.Ε., αντιπροσωπευτικές του υπόψη τομέα ή των υπόψη 
τομέων. Τα προγράμματα αυτά πρέπει να είναι σύμφωνα 
προς τη συγγραφή υποχρεώσεων που περιλαμβάνει τα 
κριτήρια αποκλεισμού, επιλογής και ανάθεσης, η οποία 
και έχει διανεμηθεί για το σκοπό αυτό. 

2. Η Διεύθυνση Γεωργικών Εφαρμογών λαμβάνει τα 
απαραίτητα μέτρα για την επιβολή της τήρησης των δια¬ 
τάξεων της οδηγίας 92/50/ΕΟΚ. 

3. Στην περίπτωση που προβλέπεται πρόγραμμα προώ¬ 
θησης το οποίο ενδιαφέρει περισσότερα του ενός κράτη 
μέλη, τα εν λόγω κράτη συνεννοούνται μεταξύ τους για 
την από κοινού κατάρτιση συγγραφών υποχρεώσεων και 
διακηρύξεων για την υποβολή προτάσεων συμβατών με¬ 
ταξύ τους, επιλέγουν προγράμματα και αναλαμβάνουννα 
συμμετάσχουν στη χρηματοδότηση τους. 

4. Οι επαγγελματικές ή διεπαγγελματικές οργανώσεις 
της παραγράφου 1 καταρτίζουν προγράμματα σε συνερ¬ 
γασία με Οργανισμούς Εκτέλεσης που έχουν επιλεγεί με 
διαγωνισμό υπό τον έλεγχο του κράτους. 


Άρθρο 13 

1. Κάθε έτος, το αργότερο έως τις 15 Ιουνίου και 15 Δε¬ 
κεμβρίου (δύο φορές το χρόνο), η Διεύθυνση Γεωργικών 
Εφαρμογών διαβιβάζει στην Επιτροπή τον κατάλογο των 
προγραμμάτων και των οργανισμών εκτέλεσης που έχουν 
επιλεγεί καθώς και αντίγραφο των εν λόγω προγραμμά¬ 
των. Στην περίπτωση που τα προγράμματα ενδιαφέρουν 
περισσότερα του ενός κράτη μέλη, η ανακοίνωση αυτή 
πραγματοποιείται με κοινή συμφωνία των συγκεκριμένων 
κρατών μελών. 

2. Στην περίπτωση που η Επιτροπή διαπιστώσει ότι κά¬ 
ποιο πρόγραμμα δεν είναι σύμφωνο με την κοινοτική νο¬ 
μοθεσία ή δεν τηρεί τα κριτήρια που προβλέπονται στο 
άρθ.7 του Καν. 2879/2000 ενημερώνει τα ενδιαφερόμενο 
κράτη μέλη γιατη μη επιλεξιμότητα ολοκλήρου του εν λό¬ 
γω προγράμματος ή τμήματός του. 

3. Υπεύθυνοι για την ορθή εκτέλεση του επιλεγέντος 
προγράμματος είναι η προτείνουσα επαγγελματική ή διε- 
παγγελματική οργάνωση. 

Άρθρο 14 

1. Η συγχρηματοδοτική συμμετοχή της Κοινότητας στις 
ενέργειες που προβλέπονται στο άρθρο 9 παράγραφος 1 
στοιχείο β) του κανονισμού (ΕΚ) 2702/1999, όπως ισχύει 
κάθε φορά, καθορίζεται ως εξής: 

α) 50% των πραγματικών δαπανών εκτέλεσης των ενερ¬ 
γειών, για τα προγράμματα διάρκειας ενός έτους 1 

β) 60% των πραγματικών δαπανών εκτέλεσης των ενερ¬ 
γειών για το πρώτο έτος και 40% για το δεύτερο έτος, για 
τα προγράμματα διάρκειας δύο ετών, χωρίς η συνολική 
χρηματοδοτική συμμετοχή της Κοινότητας να υπερβαίνει 
το 50% του συνόλου των δαπανών 

γ) 60% των πραγματικών δαπανών εκτέλεσης των ενερ¬ 
γειών του πρώτου έτους, 50% του δεύτερου έτους και 
40% του τρίτου έτους, για τα προγράμματα διάρκειας 
τριών ετών, χωρίς η συνολική χρηματοδοτική συμμετοχή 
της Κοινότητας να υπερβαίνει το 50% του συνόλου των 
δαπανών. 

Η εν λόγω χρηματοδοτική συμμετοχή (κοινοτική) κατα¬ 
βάλλεται στη χώρα μας. 

2. Η χρηματοδοτική συμμετοχή της Ελλάδας (εθνική) 
στις ενέργειες που προβλέπονται στο άρθρο 9 παράγρα¬ 
φος 2 του κανονισμού (ΕΚ) 2702/1999 είναι ίση με το 20% 
της πραγματικής τους δαπάνης. Στην περίπτωση κατά 
την οποία στη χρηματοδότηση συμμετέχουν περισσότε¬ 
ρα του ενός κράτη μέλη, το μερίδιό τους καθορίζεται ανά¬ 
λογα με τη χρηματοδοτική συμμετοχή της προτείνουσας 
οργάνωσης που βρίσκεται στο έδαφος τους. 

ΚΕΦΑΛΑΙΟ ΤΡΙΤΟ 

ΔΙΑΔΙΚΑΣΙΑ ΕΞΕΤΑΣΗΣ 
ΚΑΙ ΕΓΚΡΙΣΗΣ ΠΡΟΓΡΑΜΜΑΤΩΝ 

Άρθρο 15 

1. Μετά την υποβολή των προγραμμάτων στη Δ/νση Γ ε¬ 
ωργικών Εφαρμογών, τα προγράμματα εξετάζονται και 
αξιολογούνται, όπως αναφέρεται στο άρθρο 4 παρ. 2 και 
στο άρθρο 11 παρ. 2τηςπαρούσας και μέσα σε διάστημα 
60 ημερών αποστέλλονται στην Ευρωπαϊκή Επιτροπή τα 
επιλεγμένα προγράμματα. 

Η Ευρωπαϊκή Επιτροπή εξετάζει τη σκοπιμότητα, τη 
συμφωνία με την κοινοτική νομοθεσία ή τις κατευθυντή- 

ριες γραμμές των επιλεγμένων προγραμμάτων, προτείνει 
τυχόν διορθώσεις και στη συνέχεια εκδίδει απόφαση 
έγκρισης ή απόρριψης, σε διάστημα 60 ημερών. 

2. Στην περίπτωση έγκρισηςτο Υπουργείο Γεωργίας συ¬ 
νάπτει συμβάσεις με τις οργανώσεις που έχουν εγκριθεί 
τα προγράμματά τους εντός 30 ημερολογιακών ημερών 
που ακολουθούν από την ημέρα κοινοποίησης της από¬ 
φασης έγκρισης της Επιτροπής. Μετά τη λήξη της προθε¬ 
σμίας αυτής δεν μπορεί να συναφθεί καμία σύμβαση χω¬ 
ρίς προηγούμενη έγκριση της Επιτροπής. Η Ευρωπαϊκή 
Επιτροπή έχει εκδώσει υποδείγματα συμβάσεωντα οποία 
είναι στη διάθεση της Δ/νσης Γεωργικών Εφαρμογών. 

3. Η σύμβαση δύναται να συναφθεί από τα δύο μέρη μό¬ 
νο μετά τη σύσταση εγγύησης ίσης με το 15 %του ετήσι¬ 
ου ανώτατου ποσού της χρηματοδότησης της Κοινότη¬ 
τας και από το ή τα οικεία κράτη μέλη ώστε να διασφαλί¬ 
ζεται η ορθή εκτέλεση της σύμβασης. 

Η εγγύηση αυτή πρέπει να ισχύει μέχρι την καταβολή 
της τελευταίας πληρωμής της Κοινοτικής και Εθνικής 
χρηματοδότησης και αποδεσμεύεται με επιστολή απαλ¬ 
λαγής του αρμόδιου οργανισμού. 

4. Η Διεύθυνση Γ εωργικών Εφαρμογών διαβιβάζει αμέ¬ 
σως στην Επιτροπή αντίγραφο της σύμβασης και την από¬ 
δειξη για τη σύσταση της εγγύησης. Επίσης κοινοποιεί 
αντίγραφο της σύμβασης που συνάπτει η επιλεγείσα ορ¬ 
γάνωση με τον οργανισμό εκτέλεσης. 

ΚΕΦΑΛΑΙΟ ΤΕΤΑΡΤΟ 

ΔΙΑΔΙΚΑΣΙΑ ΚΑΤΑΒΟΛΗΣ ΧΡΗΜΑΤΟΔΟΤΗΣΗΣ 
Άρθρο 16 

1. Εντός τριάντα ημερολογιακών ημερών από την ημε¬ 
ρομηνία υπογραφής της σύμβασης, το συμβαλλόμενο 
μέρος δύναται να υποβάλει στη Διεύθυνση Γεωργικών 
Εφαρμογών αίτηση για προκαταβολή, συνοδευόμενη 
από την εγγύηση που προβλέπεται στα σχετικά άρθρα 
των κανονισμών. Μετά τη λήξη της προθεσμίας αυτής, 
δεν είναι πλέον δυνατόν να ζητηθεί προκαταβολή. 

Η προκαταβολή δύναται να καλύπτει το 30%, κατ’ ανώ¬ 
τατο όριο, του ποσού της ετήσιας συγχρηματοδότησης 
της Ε.Ε. και της Ελλάδας (κοινοτική και εθνική). 

2. Η πληρωμή της προκαταβολής πρέπει να λάβει χώρα 
εντός τριάντα ημερολογιακών ημερών από την υποβολή 
της αίτησης για προκαταβολή. Σε περίπτωση καθυστέρη¬ 
σης, εφαρμόζονται οι κανόνες που προβλέπονται στο άρ¬ 
θρο 4 του κανονισμού (ΕΚ) 296/96 της Επιτροπής. 

3. Η πληρωμή της προκαταβολής υπόκειται στη σύστα¬ 
ση εγγύησης, από το συμβαλλόμενο μέρος υπέρ του κρά¬ 
τους, ποσού ίσου με το 110% της εν λόγω προκαταβολής, 
η οποία συνιστάται σύμφωνα με τους όρους του τίτλου III 
του κανονισμού (ΕΟΚ) 2220/85. 

Ωστόσο, εάντο συμβαλλόμενο μέρος είναι οργανισμός 
δημοσίου δικαίου ή ενεργεί υπότηνεποπτείατου εν λόγω 
οργανισμού, δύναται να γίνει δεκτή από τον αρμόδιο ορ¬ 
γανισμό γραπτή εγγύηση από την εποπτεύουσα αρχή ίση 
με το ποσοστό που προβλέπεται στο προηγούμενο εδά¬ 
φιο, εφόσον η αρχή αυτή αναλαμβάνει να καταβάλει το 
ποσό που καλύπτει η εγγύηση σε περίπτωση που δεν θε¬ 
μελιώνεται το δικαίωμα για το προκαταβληθέν ποσό. 

Άρθρο 17 

1. Οι αιτήσεις για τις ενδιάμεσες πληρωμές της κοινοτι¬ 
κής συνδρομής και εκείνης των κρατών μελών (κοινοτική 


και εθνική) υποβάλλονται πριν από το τέλος του ημερο¬ 
λογιακού μήνα που ακολουθεί εκείνοντης λήξης κάθετρί- 
μηνης περιόδου, υπολογιζόμενης από την ημερομηνία 
υπογραφής της σύμβασης. Οι αιτήσεις αυτές αφορούν 
τις δαπάνες που έχουν πραγματοποιηθεί κατά τη διάρ¬ 
κεια της εν λόγω τρίμηνης περιόδου και συνοδεύονται 
από συνοπτική δημοσιονομική έκθεση, τα σχετικά δικαιο- 
λογητικά έγγραφα και ενδιάμεση έκθεση εκτέλεσης της 
σύμβασης. Στην περίπτωση που δεν έχει πραγματοποιη¬ 
θεί καμία δαπάνη κατά τη διάρκεια της εν λόγω τρίμηνης 
περιόδου, η πληροφορία αυτή διαβιβάζεται εντός των 
ιδίων προθεσμιών με εκείνες για τις αιτήσεις ενδιάμεσης 
πληρωμής. 

Εκτός από περιπτώσεις ανωτέρας βίας, η καθυστερη¬ 
μένη υποβολή κάθε αίτησης ενδιάμεσης πληρωμής συνο¬ 
δευόμενη από τα σχετικά έγγραφα συνεπάγεται μείωση 
της πληρωμής κατά 3 % ανά ολόκληρο μήνα καθυστέρη¬ 
σης. 

Οι πληρωμές αυτές και η πληρωμή της προκαταβολής 
που προβλέπεται στο άρθρο 16 της παρούσας δεν δύνα- 
νται να υπερβούν συνολικά το 80 % του συνόλου της ετή¬ 
σιας χρηματοδοτικής συνδρομής της Κοινότητας και των 
σχετικών κρατών μελών. Εφόσον το επίπεδο αυτό καλυ¬ 
φθεί, δεν υποβάλλεται καμία άλλη αίτηση για ενδιάμεση 
πληρωμή. 

2. Η αίτηση για την πληρωμή του υπολοίπου υποβάλλε¬ 
ται εντός προθεσμίας τεσσάρων μηνών από την ημερο¬ 
μηνία ολοκλήρωσης της εκτέλεσης των ενεργειών που 
προβλέπονται στη σύμβαση για το έτος. 

Για να μπορεί να υποβληθεί, η αίτηση πρέπει να συνο¬ 
δεύεται από: 

α) ανακεφαλαιωτική οικονομική κατάσταση στην οποία 
εμφαίνονται οι προβλεπόμενες και πραγματοποιηθείσες 
δαπάνες καθώς και όλα τα δικαιολογητικά έγγραφα για 
τις δαπάνες 1 

β) ανακεφαλαιωτική κατάσταση των πραγματοποιηθει- 
σώνενεργειών (έκθεση δραστηριοτήτων)· 

γ) έκθεση εσωτερικής αξιολόγησης, η οποία καταρτίζε¬ 
ται από τον συμβαλλόμενο, για τα διαπιστωθέντα αποτε¬ 
λέσματα κατά την ημερομηνία της υποβολής έκθεσης, 
καθώς και για τις δυνατότητες αξιοποίησής τους. 

Εκτός από περιπτώσεις ανωτέρας βίας, η καθυστερη¬ 
μένη υποβολή της αίτησης για το υπόλοιπο συνεπάγεται 
μείωση του υπολοίπου κατά 3% ανά μήνα καθυστέρησης. 

3. Η καταβολή του υπολοίπου προϋποθέτει τον έλεγχο 
των εγγράφων που προβλέπονται στην παράγραφο 2. 

Σε περίπτωση μη τήρησης της βασικής απαίτησης η 
οποία είναι η εκτέλεση των μέτρων που έχουν περιληφθεί 
στη σύμβαση, το υπόλοιπο μειώνεται ανάλογα με τη βα¬ 
ρύτητα των αθετηθέντων. 

4. Η εγγύηση που προβλέπεται στο άρθρο 16 παράγρα¬ 
φος 3 της παρούσας αποδεσμεύεται στο βαθμό που θεμε- 
λιώνεταιτο οριστικό δικαίωμα για το προκαταβληθέν ποσό. 

5. Η αρμόδια υπηρεσία του Υπουργείου Γεωργίας διε¬ 
νεργεί τις πληρωμές που προβλέπονται στις προηγούμε¬ 
νες παραγράφους εντός προθεσμίας 60 ημερολογιακών 
ημερών που υπολογίζονται από την παραλαβή της αίτη¬ 
σης. Ωστόσο, η εν λόγω προθεσμία δύναται να ανασταλεί, 
οποιαδήποτε στιγμή της περιόδου των εξήντα ημερών με¬ 
τά την αρχική πρωτοκόλληση της αίτησης πληρωμής, με 
κοινοποίηση στον αντισυμβαλλόμενο πιστωτή ότι η αίτη¬ 
σή του δεν γίνεται δεκτή είτε διότι η οφειλή δεν έχει κατα¬ 
στεί απαιτητή είτε διότι δεν συνοδεύεται από τα δικαιολο- 

γητικά που απαιτούνται για όλες τις συμπληρωματικές αι- 
τήσεις ή διότι το Υπουργείο Γεωργίας το θεωρεί ότι είναι 
απαραίτητο να λάβει συμπληρωματικές πληροφορίες ή 
να προβεί σε ελέγχους. Η προθεσμία αρχίζει και πάλι να 
ισχύει από την ημερομηνία λήψης των ζητούμενων πλη¬ 
ροφοριών, οι οποίες πρέπει να διαβιβάζονται εντός προ¬ 
θεσμίας τριάντα ημερολογιακών ημερών. Εκτός από πε¬ 
ριπτώσεις ανωτέρας βίας, η καθυστέρηση των ανωτέρω 
πληρωμών συνεπάγεται μείωση του ποσού της επιστρο¬ 
φής στη χώρα μας, σύμφωνα με τους κανόνες που προ- 
βλέπονται στο άρθρο 4 του κανονισμού (ΕΚ) 296/96. 

6. Η αρμόδια υπηρεσία του Υπουργείου Γεωργίας δια¬ 
βιβάζει στην Επιτροπή εντός τριάντα ημερολογιακών 
ημερών μετά την παραλαβή τους: 

- τις τριμηνιαίες εκθέσεις εκτέλεσης της σύμβασης· 

- τις ανακεφαλαιωτικές καταστάσεις που προβλέπονται 
στην παραπάνω παράγραφο 2 στοιχεία α) και β) 1 

- την έκθεση εσωτερικής αξιολόγησης. 

7. Μετά την καταβολή του υπολοίπου, το Υπουργείο Γε¬ 
ωργίας αποστέλλει στην Επιτροπή οικονομική κατάστα¬ 
ση των δαπανών που πραγματοποιήθηκαν στο πλαίσιο 
της σύμβασης. 

Επίσης επιβεβαιώνει ότι, μετά τους πραγματοποιηθέ- 
ντες ελέγχους, όλες οι δαπάνες πρέπει να θεωρηθούν 
επιλέξιμες σύμφωνα με τους όρους της σύμβασης. 

8. Οι εγγυήσεις που έχουν καταπέσει καθώς και τα επι- 
βληθέντα πρόστιμα αφαιρούνται από τις δαπάνες που 
έχουν δηλωθεί στο πλαίσιο του ΕΓΤΠΕ-τμήμα Εγγυήσε¬ 
ων, για το μέρος που αντιστοιχεί στην κοινοτική συγχρη- 
ματοδότηση. 

Άρθρο 18 

1. Το Υπουργείο Γ εωργίας λαμβάνει τα αναγκαία μέτρα 
για να εξακριβώνει, ιδίως με τεχνικούς, διοικητικούς και 
λογιστικούς ελέγχους στον συμβαλλόμενο και στον ορ¬ 
γανισμό εκτέλεσης: 

α) την ακρίβεια των πληροφοριών και των δικαιολογητι- 
κών εγγράφων και 

β) την εκπλήρωση όλων των υποχρεώσεων που απορ¬ 
ρέουν από τη σύμβαση. 

Μετην επιφύλαξη των διατάξεωντου κανονισμού (ΕΟΚ) 
599/91 του Συμβουλίου(ΕΕ 1_ 67 της 14.3.99, σ 11), το 
Υπουργείο Γ εωργίας ενημερώνειτο συντομότερο δυνατό 
την Επιτροπή για κάθε παρατυπία που διαπιστώνεται κα¬ 
τά τους διενεργηθέντες ελέγχους. 

2. Για τον έλεγχο των ενεργειών που προβλέπονται στον 
παρόντα κανονισμό, το Υπουργείο Γ εωργίας καθορίζει τα 
καταλληλότερα μέσα για την εξασφάλιση του ελέγχου 
αυτού και ενημερώνει σχετικά την Επιτροπή. 

3. Στην περίπτωση προγραμμάτων που καλύπτουν πε- 
ρισσότερατου ενός κράτη μέλη, τα κράτη μέλη αυτάλαμ- 
βάνουν τα απαραίτητα μέτρα για το συντονισμό των δρα¬ 
στηριοτήτων τους όσον αφορά τον έλεγχο και ενημερώ¬ 
νουν σχετικά την Επιτροπή. 

4. Η Επιτροπή δύναται, οποιαδήποτε στιγμή, να συμμε¬ 
τέχει στις εξακριβώσεις και τους ελέγχους που προβλέπο- 
νται στις παραγράφους 2 και 3. Προς το σκοπό αυτό, το 
Υπουργείο Γεωργίας ενημερώνει εγκαίρως την Επιτροπή 
για τις εξακριβώσεις και τους ελέγχους που προβλέπονται. 

Η Επιτροπή μπορεί επίσης να προβαίνει σε συμπληρω¬ 
ματικούς ελέγχους τους οποίους θεωρεί απαραίτητους. 


ΚΕΦΑΛΑΙΟ ΠΕΜΠΤΟ 

ΠΡΟΒΛΕΨΗ ΚΑΙ ΚΑΤΑΣΤΟΛΗ ΠΑΡΑΤΥΠΙΩΝ 

Άρθρο 19 

1. Σε περίπτωση αχρεωστήτως καταβληθέντος ποσού, ο 
δικαιούχος είναι υποχρεωμένος να επιστρέφει το εν λόγω 
ποσό προσαυξημένο με τον τόκο που υπολογίζεται σε συ¬ 
νάρτηση του χρονικού διαστήματος που μεσολάβησε με¬ 
ταξύ της πληρωμής και της επιστροφής από τον δικαιούχο. 

Το επιτόκιο είναι εκείνο που εφαρμόζεται από την Ευ¬ 
ρωπαϊκή Κεντρική Τράπεζα για τις εργασίες του σε ευρώ, 
όπως δημοσιεύεται στην Επίσημη Εφημερίδα των Ευρω¬ 
παϊκών Κοινοτήτων, σειράς 0 και ισχύει την ημερομηνία 
του αχρεωστήτως καταβληθέντος ποσού, προσαυξημέ¬ 
νο κατά τρεις ποσοστιαίες μονάδες. 

2. Τα ανακτηθέντα ποσά καθώς και οι τόκοι καταβάλλο¬ 
νται στις υπηρεσίες πληρωμής για να αφαιρεθούν στη συ¬ 
νέχεια από τις δαπάνες που χρηματοδοτούνται από το 
Ευρωπαϊκό Γεωργικό Ταμείο Προσανατολισμού και Εγ¬ 
γυήσεων, κατ’ αναλογία της κοινοτικής χρηματοδοτικής 
συμμετοχής. 

Άρθρο 20 

Οι δαπάνες χρηματοδότησης των ενεργειών της πα¬ 
ρούσας απόφασης θα καλύπτονται από το Πρόγραμμα 
Δημοσίων Επενδύσεων (ΠΔΕ) του Υπουργείου Γεωργίας 
και συγκεκριμένα από την ΣΑΕ 082/3. 

Με απόφαση του Υπουργού Γ εωργίας ορίζεται κάθε λε¬ 
πτομέρεια εφαρμογής της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ & ΟΙΚΟΝΟΜΙΚΩΝ ΓΕΩΡΓΙΑΣ 

X. ΠΑΧΤΑΣ Ν. ΦΑΡΜΑΚΗΣ Γ. ΔΡΥΣ 

-♦- 

Αριθ. 65805 (2) 

Τροποποίηση Οργανισμού Εσωτερικής Υπηρεσίας του 

Ν.Π.Δ.Δ. «Δημοτικοί Παιδικοί Σταθμοί» Δήμου Παλ. 

Φαλήρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Τηνοικ. 16978/2003 (ΦΕΚ1693/Β/2003) απόφαση με¬ 
ταβίβασης αρμοδιοτήτων. 

4. Την 223/2003 απόφαση του Δημοτικού Συμβουλίου 
του Δήμου Παλ. Φαλήρου μετην οποία εκφράζει την σύμ¬ 
φωνη γνώμη του για την 179/2003 απόφαση του Διοικητι¬ 
κού Συμβουλίου του Ν.Π. «Δημοτικοί Παιδικοί Σταθμοί» 
Δήμου Παλ. Φαλήρου. 

5. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 21/17.9.2003 πρακτικό 
του, αποφασίζουμε: 

Εγκρίνουμε την 179/2003 απόφαση του Διοικητικού 
Συμβουλίου των Δημοτικών Παιδικών Σταθμών Δήμου 
Παλ. Φαλήρου περί τροποποίησης του Οργανισμού Εσω¬ 
τερικής Υπηρεσίας αυτού ως εξής: 

Ιδρύεται ένα ακόμη τμήμα Προσχολικής Αγωγής, το 
οποίο θα αποτελεί τμήμα οτη Διεύθυνση του Ν.Π.Δ.Δ., 
όπως ορίζεται στο άρθρο 3 του Οργανισμού Εσωτερικής 
Υπηρεσίας των Δημοτικών Παιδικών Σταθμών Δήμου Πα¬ 
λαιού Φαλήρου. 

Το νέο Τμήμα θα ονομάζεται Τμήμα Δ' Προσχολικής 
Αγωγής με: 

• Γραφείο Προϊσταμένου 

• Γ ραφείο Παιδαγωγού και Βοηθών 

• Γ ραφείο Μαγειρείου και καθαριότητας 

Προϊστάμενος και του νέου τμήματος θα ορίζεται κατά 

το διάστημα κατά το οποίο θα υπηρετούν υπάλληλοι των 
προσωποπαγών θέσεων του Ν.Π.Δ.Δ από τους υπαλλή¬ 
λους των κλάδων ΠΕ Νηπιαγωγών ή ΤΕ Νηπιαγωγών ή ΤΕ 
Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

Λαμβάνοντας υπόψη τα ανωτέρω, το γεγονός της αύ¬ 
ξησης εργασίας στο Γ ραφείο Διοικητικού- Οικονομικού, 
καθώς και το γεγονός ότι πλέον όλες οι εργασίες απαι¬ 
τούν μηχανογράφηση και χρήση Η/Υ, κρίνεται απαραίτη¬ 
τη η αύξηση των θέσεων προσωπικού, χειριστών Η/Υ, κλά¬ 
δος ΔΕ 38 κατά μία (1) ακόμη. 

Η αναλογία Βρεφονηπιοκόμου - παιδιών του νέου τμή¬ 
ματος έχει ως εξής: 

Δ' ΠΑΙΔΙΚΟΣ ΣΤΑΘΜΟΣ ΔΗΜΟΥ ΠΑΛΑΙΟΥ ΦΑΛΗΡΟΥ 
ΔΥΝΑΜΙΚΟΤΗΤΑΣ -50- ΝΗΠΙΩΝ 

- Μία Βρεφονηπιοκόμος και μία βοηθός για 22 - 24 νήπια 
ηλικίας από 214 έως 4 χρόνων. 

- Μία Βρεφονηπιοκόμος και μία βοηθός για 22 - 26 νήπια 
ηλικίας από 41/2 έως και την εγγραφή τους στο Δημοτικό 
σχολείο. 

Επίσης όπως ορίζεται στον Πρότυπο Κανονισμό Λει¬ 
τουργίας ΦΕΚ497/τ.Β'/22.4.2002, άρθρο 12, σε κάθετμή¬ 
μα των Δημοτικών Παιδικών Σταθμών, πρέπει να υπάρχει 
μία Βρεφονηπιοκόμος και μία Βοηθός Βρεφοκόμων- Παι¬ 
δοκόμων. 

Ως εκ τούτου η αναλογία των ήδη υπαρχόντων τμημά¬ 
των ορίζεται ως εξής: 

Α' ΠΑΙΔΙΚΟΣ ΣΤΑΘΜΟΣ ΔΗΜΟΥ ΠΑΛΑΙΟΥ ΦΑΛΗΡΟΥ 
«I.ΦΙΞ»,δυναμικότητας -70- νηπίων & -20- βρεφών 

- Τέσσερις Βρεφονηπιοκόμοι για 20 βρέφη ηλικίας από 
8 μηνών έως 3 χρόνων. 

- Μία Βρεφονηπιοκόμος για 18-20 νήπια ηλικίας από 3 
έως 4 χρόνων. 

- Μία Βρεφονηπιοκόμος για 22-24 νήπια ηλικίας από 4 
έως 5 χρόνων. 

- Μία Βρεφονηπιοκόμος για 24-26 νήπια ηλικίας από 5 
έως την εγγραφή τους στο Δημοτικό Σχολείο. 

-Τρεις Βοηθοί βρεφοκόμων - Παιδοκόμων για τα νηπια- 
κάτμήματα. 

Β' ΠΑΙΔΙΚΟΣ ΣΤΑΘΜΟΣ ΔΗΜΟΥ ΠΑΛΑΙΟΥ ΦΑΛΗΡΟΥ, 
δυναμικότητας -70- ΝΗΠΙΩΝ & -20- ΒΡΕΦΩΝ 

- Τέσσερις Βρεφονηπιοκόμοι για 20 βρέφη ηλικίας από 
8 μηνών έως 3 χρόνων. 

- Μία Βρεφονηπιοκόμος ή Νηπιαγωγός για 18-20 νήπια 
ηλικίας από 3 έως 4 χρόνων. 

- Μία Βρεφονηπιοκόμος ή Νηπιαγωγός για 22-24 νήπια 
ηλικίας από 4 έως 5 χρόνων. 


- Μία Βρεφονηπιοκόμος ή Νηπιαγωγός για 24-26 νήπια 
ηλικίας από 5 έως την εγγραφή τους στο Δημοτικό Σχο¬ 
λείο. 

-Τρεις Βοηθοί βρεφοκόμων- Παιδοκόμων για τα νηπια- 
κάτμήματα. 

Γ ΠΑΙΔΙΚΟΣ ΣΤΑΘΜΟΣ ΔΗΜΟΥ ΠΑλΑΙΟΥ ΦΑΛΗΡΟΥ, 
δυναμικότητας -50- νήπιων 

- Μία Βρεφονηπιοκόμος ή Νηπιαγωγός για 22-24 νήπια 
ηλικίας από 214 έως 4 χρόνων. 

- Μία Βρεφονηπιοκόμος ή Νηπιαγωγός για 24-26 νήπια 
ηλικίας από 414 έως την εγγραφή τους στο Δημοτικό Σχο- 
είο. 

-Δύο Βοηθοί βρεφοκόμων- Παιδοκόμων για τα νηπιακά 
τμήματα. 

Δ' ΠΑΙΔΙΚΟΣ ΣΤΑΘΜΟΣ ΔΗΜΟΥ ΠΑΛΑΙΟΥ ΦΑΛΗΡΟΥ 
ΔΥΝΑΜΙΚΟΤΗΤΑΣ -50- ΝΗΠΙΩΝ 

- Μία Βρεφονηπιοκόμος και μία βοηθός για 22-24 νήπια 
ηλικίας από 214 έως 4 χρόνων. 

- Μία Βρεφονηπιοκόμος και μία βοηθός για 22-26 νήπια 
ηλικίας από 414 έως και την εγγραφή τους στο Δημοτικό 
σχολείο. 

Κατόπιν τούτων η Οργανική Σύνθεση Προσωπικού (άρ¬ 
θρο 5, του Ο.Ε.Υ), διαμορφώνεται ως εξής: 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
θέσεις 23 Είκοσι τρεις 

Βαθμός Δ'-Α' 

(αύξηση κατά τρία) 

2. ΚΛΑΔΟΣ ΤΕ17 ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέσεις 1 Μία 

Βαθμός Δ'-Α' 

(παραμένει ως έχει) 

1. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ-ΠΑΙΔΟΚΟ- 
ΜΩΝ 

θέσεις 10 Δέκα 
Βαθμός Δ'-Α' 

(αύξηση κατά επτά) 

2. ΚΛΑΔΟΣ ΔΕΙ ΔΙΟΙΚΗΤΙΚΩΝ ΓΡΑΜΜΑΤΕΩΝ 
θέσεις 1 Μία 

Βαθμός Δ'-Α' 

(παραμένει ως έχει) 

3. ΚΛΑΔΟΣ ΔΕ32 ΜΑΓΕΙΡΩΝ 
θέσεις 4 Τέσσερις 
Βαθμός Δ'-Α' 

(αύξηση κατά ένα) 

4. ΚΛΑΔΟΣ ΔΕ38 ΠΡΟΣΩΠΙΚΟ ΧΕΙΡΙΣΤΩΝ Η/Υ 
θέσεις 2 Δύο 

Βαθμός Δ'-Α' 

(αύξηση κατά ένα) 

5. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

θέσεις 4 Τέσσερις 
Βαθμός Ε' - Β' 

(αύξηση κατά ένα) 

6. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
θέσεις 10 Δέκα 

Βαθμός Ε' - Β' 

(αύξηση κατά δύο) 

Το σύνολο των θέσεων όλων των κλάδων που αυξήθη¬ 
καν είναι δεκαπέντε. 

Από την ψήφιση της παραπάνω τροποποίησης Οργανι¬ 
σμού Εσωτερικής Υπηρεσίας θα προκληθεί δαπάνη σε 

βάρος του προϋπολογισμού του οικονομικού έτους 2003, 
ο οποίος ενισχύεται από τους ΚΑΠ, επιχορηγήσεις, τρο¬ 
φεία κ.λπ., ύψους 60.000,00 ευρώ περίπου εφόσον προ- 
σληφθούν όλοι και για τα επόμενα οικονομικά έτη το ύψος 
της δαπάνης δεν μπορεί να προσδιοριστεί. 

Κατά τα λοιπά άρθρα του ο ΟΕΥ παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2003 

Με εντολή Γενικού Γραμματέα Περιφέρειας 
Η Τμηματάρχης 
ΕΛΙΣΣΑΒΕΤ ΤΑΣΟΥΛΗ 

-♦- 

Αριθ. 14731/03 (3) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) της Δημοτικής Επιχείρησης Ύδρευσης Απο¬ 
χέτευσης Τρικάλων (Δ.Ε.Υ.Α.Τ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 7 του Ν. 1069/1980 σε συν- 
διασμό με εκείνες του άρθρου 6παρ. 14του Ν. 2307/1995 
καθώς και το Π.Δ. 344/2000. 

2. Την 71/2003 απόφαση του Διοικητικού Συμβουλίου 
της ΔΕΥΑ Τρικάλων περί τροποοίησης του Οργανισμού 
Εσωτερικού Υπηρεσίας της Επιχείρησης καθώς και την 
349/2003 απόφαση του Δημοτικού Συμβουλίου Τρικκαίων 
περί έγρισης τροποοίησης του ΟΕΥ της ΔΕΥΑΤ. 

3. Την2106/10.5.2001 (ΦΕΚ597τ.Β'/21.5.2001) απόφα¬ 


ση του Γ ενικού Γ ραμματέα Περιφέρειας Θεσσαλίας περί 
Μεταβίβασης Αρμοδιοτήτων στους Δ/ντες Τοπ. Αυτ/σης 
&Δ/σηςγια υπογραφή με Ε.Γ.Γ.Π.Θ., αποφασίζουμε: 

Εγκρίνουμε την 71/2003 απόφαση του Διοικητικού Συμ¬ 
βουλίου της Δημοτικής Επιχείρησης Ύδρευσης Αποχέ¬ 
τευσης Τρικάλων με την οποία τροποποιείται ο Οργανι¬ 
σμός Εσωτερικής Υπηρεσίας (Ο. ΕΎ.) της ΔΕΥΑ Τρικάλων 
ως εξής: 

Την τροποποίηση του άρθρου 29 παρ. 1 η οποία διατυ¬ 
πώνεται ως εξής: 

Άρθρο 29 

ΑΠΟΔΟΧΕΣ ΠΡΟΣΩΠΙΚΟΥ 

29.1 Όσον αφορά τις αποδοχές προσωπικού ισχύει: 

1. Ηαπόφαση 12074/17.9.1998 του Υπουργού Εργα- 
σίαςπου δημοσιεύθηκεστο, Φ.Ε.Κ. 1042/Β76.10.1998 με- 
την οποία κηρύχθηκε υποχρεωτική η από 7.7.98 Σ.Σ.Ε. Για 
τη ρύθμιση των όρων αμοιβής και εργασίας των εργαζο¬ 
μένων στις Δημοτικές Επιχειρήσεις Ύδρευσης - Αποχέ¬ 
τευσης όλης της Χώρας. 

Κατά τα λοιπά ο ΟΕΥ της ΔΕΥΑΤ που δημοσιεύθηκε 
559/12.4.2000 τ. Β' παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 12 Ιανουάριου 2004 

Με εντολή Γ ενικού Γ ραμματέα Περιφέρειας 
Ο Διευθυντής 
ΒΑΣ. ΤΣΑΤΣΑΓΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




